recursal/SuperWikiNEXT-32B huggingface dataset:
### تعارف

**سمیڈا** یا اسمال اینڈ میڈیم انٹرپرائزز ڈویلپمنٹ اتھارٹی کا قیام اس مقصد کے تحت عمل میں لایا گیا تاکہ چھوٹے اور درمیانے درجے کی صنعتوں (ایس۔ ایم۔ ایز) کے لیے انتہائی مؤثر تعمیری حکمتِ عملی کے ذریعے معیشت کو بھرپور تقویت دی جا سکے۔ 

اکتوبر 1998 میں اپنے قیام کے آغاز ہی سے سمیڈا نے خاص شعبہ جاتی (Sectoral) حکمتِ عملی اپنائی تھی۔ شعبہ جات کو چھوٹے اور درمیانے درجے کے کاروبار کی موجودگی کی بنا پر ترجیحی بنیادوں پر چنا گیا۔ رکاوٹوں اور مشکلات کی نشان دہی کے بعد انتہائی گہرائی میں جا کر تحقیقات کی گئیں اور جامع ترقیاتی لائحہ عمل تشکیل دیے گئے۔ سمیڈا کی مکمل، مربوط اور جامع شعبہ جاتی (Sectoral) پالیسی کا مقصود یہ ہے کہ ایس۔ ایم۔ ایز کے لیے ایک بہتر قانونی ماحول کو نئے سرے سے تشکیل دیا جائے۔ اس ضمن میں اس بات کا خصوصی خیال رکھا گیا کہ متعلقہ اہم ترین شعبوں جیسے مالیات (فنانس)، مارکیٹنگ، ٹیکنالوجی اور افرادی قوت کی ترقی (ہیومن ریسورس ڈویلپمنٹ) کو خصوصی اہمیت دی جائے۔

شعبہ جاتی ترویج کے پہلے مرحلے کو کامیابی سے مکمل کرنے کے بعد، SMEDA نے جنوری 2001 میں SMEDA کے حلقہ ہائے کار کی بنیاد پر وسیع پیمانے پر اور اضافی رسائی کے ساتھ SME کی ترویج کا کام شروع کیا۔ اب شعبہ جات پر توجہ کے ساتھSMEDA، SMEs کو وسیع پیمانے پر خدمات بھی مہیا کر رہی ہے جن میں روبرو امدادی نظامات، مخصوص کاروباری ترقیاتی سہولیات، تربیت، ترویج اور وسیع تر اشاعت کے ذریعے معلومات کا پھیلاؤ جیسے عوامل شامل ہیں۔ SMEDA کی کارروائیاں اب تین وسیع تر حصوں میں تقسیم کی جا سکتی ہیں:

### سازگار ماحول کی تشکیل

اس میں پالیسی بنانے والے مقتدرین سے اشتراک شامل ہے تاکہ کثیر پالیسی معاملات میں حائل ضوابط کی رکاوٹوں کو ہٹا کر SMEs کے لیے باسہولت طریقہ کار وضع کیے جائیں۔

### کلسٹرز/شعبہ جات کی ترویج /ترقی

اس میں انڈسٹری/تجارتی انجمنوں اور چیمبرز کے اشتراک سے SME کلسٹرز/شعبہ جات کے لیے منصوبہ جات کی تیاری اور عمل درآمد شامل ہے۔

### کاروباری ترقیاتی سہولیات تک رسائی کی ترویج

اس میں SMEs کا کاروباری انتظام، فنی اور عمل درآمدی ضروریات پوری کرنے کے لیے ترقیاتی سہولیات کی فراہمی سے متعلق امور شامل ہیں۔
| اصطلاح | term |
| --- | --- |
| ایقاعی اوسط | harmonic mean |

ریاضیات مین **ایقاعی اوسط** ایک قسم ہے اوسط کی۔ مثالی، یہ ان مواقع پر موزوں ہوتا ہے جب شرح کی اوسط درکار ہو۔ 

مثبت حقیقی اعداد {\displaystyle x\_{1},x\_{2},\cdots ,x\_{n}} کا ایقاعی اوسط *H* یوں تعریف کیا جاتا ہے

{\displaystyle H={\frac {n}{{\frac {1}{x\_{1}}}+{\frac {1}{x\_{2}}}+\cdots +{\frac {1}{x\_{n}}}}}={\frac {1}{{\frac {1}{n}}\sum \_{i=1}^{n}{\frac {1}{x\_{i}}}}}}
اس سے واضح ہوا کہ ایقاعی اوسط اعداد کے اُلٹ کے حساباتی اوسط کا اُلٹ ہے۔ مثال کے طور پر، اعداد 1، 2 اور 4، کا ایقاعی اوسط {\displaystyle {\frac {1}{{\frac {1}{3}}({\frac {1}{1}}+{\frac {1}{2}}+{\frac {1}{4}})}}={\frac {12}{7}}\,} ہے۔ 

ایقاعی اوسط کا ہندسی اوسط سے نسبت سمجھنے کے لیے ایقاعی اوسط کی تعریف کو یوں لکھا جا سکتا ہے :

{\displaystyle H={\frac {n\cdot \prod \_{j=1}^{n}x\_{j}}{\sum \_{i=1}^{n}{\frac {\prod \_{j=1}^{n}x\_{j}}{x\_{i}}}}}}
مخصوصاً، دو اعداد *a* اور *b* کا اوسط *H* یوں لکھا جا سکتا ہے

{\displaystyle H={\frac {G^{2}}{A}}\,\,\,,\,\,\,G={\sqrt {ab}}\,\,,\,\,A={\frac {a+b}{2}}}
جہاں ان اعداد کا ھندسی اوسط *G* ہے اور جساباتی اوسط *A* ہے۔

مثال
----

بعض ایسی حالتوں میں جہاںشرح اور تناسب سے واسط ہو، ایقاعی اوسط صحیح بیٹھتی ہے۔ مثلاً ایک گاڑی ایک فاصلہ 60 کلومیٹر فی گھنٹہ کی رفتار سے طے کرتی ہے اور پھر اُتنا ہی مزید فاصلہ 40 کلومیٹر فی گھنٹہ کی رفتار سے طے کرتی ہے، تو اس سارے سفر کے لیے اس کی اوسط رفتار 60 اور 40 کا ایقاعی اوسط یعنی 48 کلومیٹر فی گھنٹہ سمجھی جا سکتی ہے۔ یعنی اگر گاڑی سارا فاصلہ 48 کلومیٹر فی گھنٹہ کی رفتار سے طے کرتی تو تمام سفر اتنے ہی وقت میں طے ہوتا۔ البتہ اگر گاڑی ایک خاص *وقت* کے لیے 60 کلومیٹر فی گھنٹہ کی رفتار سے بھاگتی ہے اور پھر اتنے ہی وقت کے لیے 40 کلومیٹر فی گھنٹہ کی رفتار سے بھاگتی ہے، تو تمام سفر کی اوسط رفتار 60 اور 40 کی حساباتی اوسط یعنی 50 کلومیٹر فی گھنٹہ ہو گی۔ 


`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکامیں (5) نمبر پر ہے،

alt text

### اکالفاانڈیکا

یہ دوا 6x طاقت میں پھیپھڑوں سے خون آنے میں بے حد مفید ہے 
خوراک کی نالی اور آلات تنفس پر اس دوا کا گہرا ثر ہوتا ہے، یہ دوا پھیپھڑوں کی ٹی بی کے پہلے درجے میں مفید کام کرتی ہے، جبکہ خشک کھانسی آتی ہو، خون آلود بلغم آتاہو خون کی نالیوں سے خون گرتا ہو مگر بخار نہ ہو۔ صبح کے وقت سخت کمزوری محسوس ہوتی ہے مگر دن میں طاقت آجاتی ہے۔ سوکھا مسان جو بتدریج ترقی کرے، خون گرنے کی شکایت عام طور پر صبح کے وقت بڑھتی ہے۔ 

#### چھاتی:۔

خشک مگر نہایت سخت کھانسی، اس کے بعد خون تھوکے، یہ شکایت صبح اور رات کے وقت شدت اختیار کرے، چھاتی میں متواتر اور سخت درد ہو۔ صبح کے وقت جو خون آئے اکسی رنگت چمکدار لال ہو مگر دوپہر بعد جو خون تھوکے اس کی رنگت گہری اور چھچھڑے دار ہوتی ہے، نبض نرم، دبنے والی، گلے میں خوراک کی نالی اور معدے میں جلن ہو۔ 

#### پیٹ:۔

انتڑیوں میں جلن ہو، دست پھڑ پھڑاہٹ کی آواز کے ساتھ خارج ہو، ہوا نہایت زور سے اور آواز کے ساتھ نکلے نیچے کے رخ دباو پڑے اور انیٹھن ہو، پیت میں ہوا گڑ گڑائے، اپھارہ اور انیٹھن آئے۔ معامستقیم سے خون گرے بالخصوص صبح کے وقت۔ 

#### جلد:۔

یرقان، خارش، چکر دار پھوڑے کا ساورم۔ 

#### شدت:۔

صبح کے وقت

#### تعلقات:۔

مقابلہ کریں ملی فولیم۔ فاسفورس، ایسے ٹک ایسڈ، کالی نائیٹرک۔ ہیمامیلس 

#### مقدار

3xسے 6x اور 200 تک 

**حوالہ:**

بورک میٹریا میڈیکا اور انسائیکلوپیڈیا ہومیو پیتھک ڈرگز
**اَژْدَہا بادْشاہ** (Dragon King) جسے اژدہا دیوتا (Dragon God) بھی کہا جاتا ہے، چینی اساطیر میں موسم اور پانی کا دیوتا ہے۔ اسے مقسِمِ باران اور یانگ (yang) کی تولیدی طاقت نسل کشی کے حیوانی مظاہر کا نمائندہ سمجھا جاتا ہے۔ اُسے چین کی ثقافت میں لوونگ (lóng) کے قدیم تصور کی اجمالی شخصیت گردانا جاتا ہے۔وہ مختلف روپ دھار سکتا ہے یعنی جسمانی طور پر مختلف کرداروں کی اشکال بدلنے کی صلاحیت رکھتا ہے جن میں سے سیہائی لونگ وانگ (چینی : 四海龍王، انگریزی : Sihai Longwang) ، "چار سمندروں کا اژدہا بادشاہ" (Dragon King of the Four Seas)  اور اعلی ترین دیوتاؤں کے ارکان خمسہ (五方上帝 Wǔfāng Shàngdì) کی رہبری میں آبی اور ارواح عالم اموات(Chthonic) کے نمائندے ژوان ین کے (Xuanyuan) زرد اژدھے (黃龍 Huánglóng) کی اشکال یا ان کی حیوانی تجاسیم قابل ذکر ہیں۔بہاروں اور کنوؤں کا اژدہا بادشاہ (Dragon King of Wells and Springs) بھی اس کے اساطیری القاب میں سے ایک ہے۔ اژدہا بادشاہ کو نہ صرف اژدھوں کا بادشاہ تسلیم کیا جاتا ہے بلکہ پانی کی تمام مخلوقات بھی اس کے تصرف اور اختیار میں مانی جاتی ہیں۔ اژدہا بادشاہ ، شہنشاہ جید (Jade Emperor) کے احکام کا پابند ہے۔ پانی کا دیوتا ہونے کے ساتھ ساتھ اژدہا بادشاہ تؤدی گونگ (Tudigong) اور ہوؤتو (Houtu) کی طرح مربی معبود کے فرائض بھی سر انجام دیتا ہے۔

زرد اژدہا
---------

زرد اژدہا (黃龍 Huánglóng) اگرچہ پانی پر عامل ہے لیکن اس کا جسم باقاعدہ آبی ماہیت و شکل نہیں رکھتا یعنی اس کی تجسیم حیات زیر آب و متعلقہ آب نہیں ہے۔ تاہم سلطنطت زرد کے تجسم زومروفک کی حیثیت سے بے شمار اشیاء کے ذرائع کا نمائندہ ہے۔

چار سمندروں کے اژدہا بادشاہ
---------------------------

چار سمندروں کے اژدہا بادشاہوں (四海龍王 Sìhǎi Lóngwáng) میں سے ہر ایک کی نسبت کسی مخصوص رنگ، آبی جسم اور سمت سے ہے جو چہار سمتوں اور چین کی قدرتی حد بندیوں سے متعلق ہے۔

حوالہ جات
---------

1. ↑  Tom (1989), p. 55.
2. ↑  Overmyer (2009), p. 20: "[...] Dragon Kings of the Four Seas, Five Lakes, Eight Rivers and Nine Streams (in sum, the lord of all the waters) [...]".
3. ↑  Overmyer (2009), p. 21.
4. ↑  Nikaido (2015), p. 54.
5. ↑  Fowler (2005), pp. 200–201.
6. ↑  Tom (1989), p. 55
ریاضی مسئلوں میں استعمال ہونے والی ایک تکنیکی اصطلاح

* انگریزی مخفف: iff
* اگر بشرط ِاگر = if and only if

یہ دو رویہ مقتض (implication) ہے۔ اگر لکھا ہو کہ:

"بیان *A*، اگر بشرط ِاگر، بیان *B*"
(انگریزی ترجمہ: "*Statement A* if and only if *Statement B*")
تو اس کا مطلب ہے :

1. کہ اگر بیان *A* لاگو ہو (یا سچ ہو) تو اس کا لازمی نتیجہ ہے کہ بیان *B* لاگو ہو گا (یا سچ ہو گا)
2. کہ اگر بیان *B* لاگو ہو (یا سچ ہو) تو اس کا لازمی نتیجہ ہے کہ بیان*A* لاگو ہو گا (یا سچ ہو گا)

  

ریاضی مساوات میں اسے خاص علامت کے استعمال سے یوں لکھتے ہیں :

{\displaystyle \ A\iff B}
جس کا مطلب ہے کہ:

1. {\displaystyle \ A\Leftarrow B}
2. {\displaystyle \ A\Rightarrow B}

{\displaystyle \ A\Rightarrow B} کو پڑھا جاتا ہے، 

*A* مقتضی *B*
*A* implies *B*
  

اس طرح
{\displaystyle \ A\Leftarrow B} کو پڑھا جاتا ہے، 

*B* مقتضی *A*
*B* implies *A*
(مقتضی کا مطلب ریاضی میں، لازم یا منطقی ربط، کا ہے)

ضروری اور کافی
--------------

اس کے علاوہ یہ اصطلاحات استعمال ہوتی ہیں

* ضروری = necessary
* کافی = sufficient
* ضروری اور کافی = necessary and sufficient

### مثال

* "پودا پھلے پھولے گا" بشرطِ اگر "پودے کو پانی ملتا رہے "

یا
"پودا پھلے پھولے گا" کے لیے ضروری ہے کہ "پودے کو پانی ملتا رہے "
*A* = "پودا پھلے پھولے گا"
*C* = "پودے کو پانی ملتا رہے "
{\displaystyle C\Leftarrow A}
{\displaystyle A\Rightarrow C}
* "پودا کو پانی ملے گا" اگر "پودے پر بارش ہو"

یا
"پودا کو پانی ملے گا" کے لیے کافی ہے کہ "پودے پر بارش ہو"
*C* = "پودا کو پانی ملے گا"
*B* = "پودے پر بارش ہو"
{\displaystyle C\Leftarrow B}
{\displaystyle B\Rightarrow C}
ان اصطلاحات میں مماثلت نیچے کے جدول میں واضح کی گئی ہے۔ 

| Synonyms | *A* if *B* | {\displaystyle B\Rightarrow A} | *B* is sufficeint for *A* |
| ہم معنی | *A*اگر *B* | {\displaystyle B\Rightarrow A} | *B* کافی ہے *A*کے لیے |
|  |  |  |  |
| Synonyms | *A* only if *B* | {\displaystyle A\Rightarrow B} | *B* is necessary for *A* |
| ہم معنی | *A* بشرطِ اگر *B* | {\displaystyle A\Rightarrow B} | *B* ضروری ہے *A* کے لیے |
|  |  |  |  |
| Synonyms | *A* if, and only if, *B* | {\displaystyle A\iff B} | *A* is necessary and sufficient for *B* |
| ہم معنی | *A* اگر بشرطِ اگر *B* | {\displaystyle A\iff B} | *A* ضروری ہے اور کافی ہے، *B*کے لیے |

مزید دیکھیے
-----------

* مستلف

حوالہ جات
---------


`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**سی آئی ڈی** بھارت کے سونی چینل پر نشر ہونے والا اردو/ہندی کا ایک سیریل ہے جسے ملک کا سب سے لمبا چلنے والا سیریل ہونے کا خطاب حاصل ہے۔

پاکستان، میں یہ جیو کہانی پر ہوا ہے۔

جرائم و جاسوسی پرمبنی اس سیریل میں شیواجی ساٹم، دیانند شیٹی، آدتیہ شری واستو اور دنیش فڈنیس اہم کردار ادا کر رہے ہیں اس کے ڈائریکٹر اور مصنف برجیندر پال سنگھ ہے۔ اس کی تخلیق فایر ورکس نامی کمپنی نے کی ہے۔ اس سیریل کے بانیان برجیندر پال سنگھ اور پردیپ اوپور ہیں۔

اس سیریل میں دکھائی دینے والے واقعات اور شخصیات خیالی حیثیت رکھتے ہیں۔ ان کا عمومًا اصل زندگی کے زندہ یا متوفی شخصیات سے کچھ تعلق نہیں ہے۔ تاہم کہانیاں سچے واقعات سے کہیں نہ کہیں متاثر ہیں۔ اس کے واقعات کو دلچسپ انداز میں پیش کیا گیا ہے۔ سیریل میں یہ دکھایا گیا ہے کہ جاسوسی دستہ ہر جرم کی تہ تک پہنچتا ہے اور خاطی کو قانونی شکنجے میں پھنسا کر کیفر کردار تک پہنچاتا ہے۔

کہانی
-----

یہ سلسلہ ایک تفتیشی سلسلہ ہے جو مجرمانہ مقدمات پر مشتمل ہے جسے محکمہ کرائم انویسٹی گیشن کے ذریعہ حل کیا جاتا ہے۔ اے سی پی پردیو مین (شیواجی ستم) ، سینئر انسپکٹرز ابھیجیت اور دیا (آدتیہ شریواستو اور دیانند شیٹی) اور انسپکٹر فریڈریکس (دنیش پھڈنیس) اپنے سب انسپکٹر پوروی اور پنکج (انشا) کے ساتھ مل کر تفصیلی تفتیش کے ذریعے مجرموں کا پیچھا کرتے ہیں۔ سید اور اجے ناگراٹھ) اور ہائی پروفائل کیسوں کو حل کرنے کے لیے پیشہ ورانہ فرانزک ماہرین ڈاکٹر سالونکے اور اسسٹنٹ ڈاکٹر ٹریکا (نریندر گپتا اور شردھا مسیل) کی مدد بھی لیں۔

حوالہ جات
---------
**سہیل عباس** 9 جون 1977ء کراچی، پاکستان میں پیدا ہونے والے پاکستان کے موجودہ کپتان اور ہاکی کے مایہ ناز کھلاڑی ہیں۔ سہیل عباس کا شماردنیا کے سب سے بہترین پینلٹی کارنر میں کیا جاتا ہے۔ سہیل عباس انفرادی طور پر دنیا کے سب سے زیادہ گول بنانے والے کھلاڑی ہیں۔ سہیل عباس کے اب تک انفرادی گول کی تعداد 345 ہے (2012ء-2013ء)۔ [*حوالہ درکار*]

سہیل عباس نے حبیب پبلک اسکول، کراچی میں تعلیم حاصل کی۔

کیرئر
-----

سہیل عباس 1995ء میں پاکستان کی قومی ٹیم میں شامل ہوئے۔ سہیل ایک ایک کھیلوں سے وابستہ گھرانے میں پیدا ہوئے۔ آپ کے والد سید افتخار حسین ایک سابق فرسٹ کلاس کرکٹ کھلاڑی ہیں۔ آپ کے چھوٹے بھائی جو کے معلومات اور ٹیکنالوجی کے ماہر ہیں وہ بھی ایک پیشہ ور فرسٹ کلاس کرکٹ کھلاڑی ہیں۔ بقول سہیل عباس اُنھوں نے اپنے چچا صفدر عباس کو دیکھ کر ہاکی کھیلنی شروع کی تھی۔ سہیل کے چچا صفدر عباس بین الاقوامی سطح پر پاکستان کی نمائندگی کر چکے ہیں۔ سہیل کے چچا صفدر عباس 1974ء کے عالمی کپ میں پاکستان ٹیم کا حصہ تھے اور وہ 1974ء کے عالمی کپ میں سب سے کم عمر کھلاڑی تھے اُنھوں نے ارجنٹینا کے خلاف پاکستان کی طرف سے پہلا گول کیا تھا۔ سہیل عباس پاکستان کی قومی ٹیم میں شامل ہونے سے پہلے پاکستان واپڈا کی طرف سے کھیل چُکے ہیں۔ سہیل عباس کا ایک ریکارڈ یہ بھی ہے کے وہ پوری دنیا میں ایک سال میں سب سے زیادہ گول کرنے والے کھلاڑی بھی ہیں۔[*حوالہ درکار*]

حوالہ جات
---------

1. ↑  حبیب پبلک اسکول سمیت تمام تعلیمی اداروں کے گرد قائم انکروچمنٹ کا خاتمہ کیا جائے، کمشنر کراچی شعیب احمد صدیقی ۔[*مردہ ربط*]

بیرونی روابط
------------

* سہیل عباسآرکائیو شدہ (Date missing) بذریعہ pakistan-hockey.com (Error: unknown archive URL)

آرکائیو شدہ (Date missing) بذریعہ proudpak.pk (Error: unknown archive URL)
آرکائیو شدہ (Date missing) بذریعہ nation.com.pk (Error: unknown archive URL)
**بھورے بونے** (brown dwarf) سے مراد ایسے اجسام فلکی ہیں جو سورج سے چھوٹے اور ہلکے ہونے کی وجہ سے اپنی ہائیڈروجن (hydrogen) کے ائنتلاف (fusion) کے قابل نہیں ہوتے۔ اس وجہ سے ان میں سے اتنی توانائی خارج نہیں ہوتی کہ یہ اجسام فلکی کسی ستارے کی طرح روشن ہو سکیں۔

اس تصویر میں دو بھورے بونوں Gliese 229B اور Teide 1 کا موازنہ مشتری اور سورج سے کیا گیا ہے۔
سورج کے گرد گردش کرنے والا سب سے بڑا سیارہ مشتری ہے۔ خیال کیا جاتا ہے کہ اگر مشتری کی کمیت سو گنا زیادہ ہوتی تو مشتری خود بھی ایک ستارہ بن جاتا کیونکہ اتنی کمیت پر ہائیڈروجن میں ائنتلاف کا عمل شروع ہو جاتا ہے جس سے شمصر (helium) بنتی ہے اور بے پناہ توانائی بھی خارج ہوتی ہے جو ستارے کو گرم کر کے روشن کر دیتی ہے۔ مشتری کا وزن ہماری دنیا کے مقابلے میں 317.8 گنا زیادہ ہے جبکہ مشتری کے مقابلے میں سورج 1047 گنا زیادہ کمیت رکھتا ہے۔  

بھورے بونے سیاروں کی سطح کا درجہ حرارت لگ بھگ 2500 ڈگری سینٹی گریڈ تک ہوتا ہے۔ ہمارے نظام شمسی کے سورج کی سطح کا درجہ حرارت 6000 ڈگری سینٹی گریڈ ہے۔

بھورے بونوں کے بارے میں اندازہ لگایا جاتا ہے کہ ان کی کمیت مشتری کے مقابلے میں 75 سے 80 گنا زیادہ ہوتی ہے۔ اگر ایسے کسی جسم کی کمیت مشتری سے صرف 13 گنا زیادہ ہو تو ہائیڈروجن میں تو ائنتلاف ممکن نہیں ہو گا لیکن دومصر (deuterium) میں گاہے بگاہے ائنتلاف ہوتا رہے گا جس سے تھوڑی بہت توانائی نکلتی رہے گی۔ اگر کمیت مشتری سے 65 گنا زیادہ ہو تو سنگصر (lithium) میں بھی ائنتلاف ممکن ہو جاتا ہے لیکن سنگصر اتنی فراوانی نہیں رکھتا۔

نظام شمسی کے بڑے سیاروں میں مشتری، زحل، یورینس اور نیپچون شامل ہیں۔ یورینس کے علاوہ باقی تینوں سیارے سورج سے جتنی توانائی حاصل کرتے ہیں اس سے زیادہ خارج کرتے ہیں۔ اس سے واضح ہوتا ہے کہ یا تو یہ سیارے اب بھی سکڑ رہے ہیں یا ان میں کبھی کبھار ائنتلاف ہوتا رہتا ہے مگر چین ری ایکشن ممکن نہیں۔ زحل اور مشتری کی جسامت میں تھوڑا سا فرق ہے حالانکہ زحل کی کمیت مشتری کی ایک تہائی ہے۔ اسی طرح بھورے بونے چاہے زیادہ کمیت کے ہوں یا کم کمیت کے، ان کی جسامت مشتری کی جسامت سے بہت زیادہ بڑی نہیں ہوتی یعنی مشتری کے نصف قطر سے صرف 10–15% تک زیادہ ہوتی ہے۔ اس کی وجہ یہ ہے کہ بڑے بھورے بونوں کی جسامت سفید بونے ستاروں کی طرح electron-degeneracy دباؤ سے تضبیط (control) ہوتی ہے۔

بھورے سیاروں میں عام طور پر سنگصر پایا جاتا ہے جو روشنی کے طیف میں 670.8 قزمہ پیما (nanometers) پر سنگصر لائن بناتا ہے۔ اس کے برعکس ستارے اپنا سنگصر بڑی تیزی سے استعمال کرتے ہیں اس لیے یہ صرف نئے ستاروں میں ہی پایا جاتا ہے اور جوان اور بڈھے ستاروں میں یہ نہیں پایا جاتا۔ ہمارے نظام شمسی کے سورج میں بھی سنگصر نہ ہونے کے برابر ہے۔ چونکہ سنگصر صرف ستارے کے مرکز میں ہی ائنتلاف میں استعمال ہو سکتا ہے اس لیے ستارے کی سطح کا سنگصر خرچ نہیں ہوتا۔ لیکن اگر ستارے کے شاکلہ (plasma) میں مرکز کی جانب بہاو موجود ہو تو سطح کا سنگصر بھی کم ہوتا چلا جاتا ہے۔ سمجھا جاتا ہے کہ جن ستاروں کے گرد سیارے ہوتے ہیں ان ستاروں میں سنگصر کی شدید کمی ہو جاتی ہے کیونکہ سیاروں کی کشش کی وجہ سے ستاروں کے اندر شاکلے (plasma) کا بہاو بڑھ جاتا ہے۔
  


Hertzsprung–Russell diagram
Spectral type
Brown dwarfs
White dwarfs
Red dwarfs
Subdwarfs
Main sequence  
("dwarfs")
Subgiants
Giants
Bright giants
Supergiants
Hypergiants
absolute  
magni-  
tude  
(MV)

مزید دیکھیے
-----------

* سفید بونا
* بائنڈنگ انرجی
* اسپیکٹرل لائن
* لتھیم
* لوتین 726-8

حوالہ جات
---------

حوالہ جات
---------

1. ↑  Lithium Mystery
**عائلی عدالت** (انگریزی: Family court) ان سبھی مقدمات کی سماعت کرتی ہے جو خاندانی تعلقات اور گھریلو رشتوں سے متعلق ہوتے ہیں۔ ہر ریاست اور ہر ملک کے اپنے مختلف نظام ہیں جن کو بہ روئے کار لاتے ہوئے خاندانی قانونی معاملات کا حل نکالا جاتا ہے جو ازدواجی زندگی سے متعلق ہوتے ہیں۔

عائلی عدالتوں کے عمومی مقدمات
-----------------------------

ائلی عدالتیں عمومًا ازدواجی مسائل سے جوجتے ہیں۔ اس میں یہ طے کرنا ہوتا ہے کہ اگر شوہر اور بیوی میں نااتفاقی ہو، تو کن بنیادوں پر طلاق دیا جانا چاہیے اور کن بنیاد پر طلاق کی درخواستوں کو مسترد کیا جا سکتا ہے۔ یہ بھی طے کرنا ہوتا ہے کہ اگر فی الواقع طلاق ہو ہی جائے تو بیوی کے گزارے کی کیا صورت طے ہو۔ عمومًا کئی ملکوں میں جب تک طلاق شدہ عورت پھر سے شادی نہ کر لے شوہر پر گزارہ لازم ہو سکتا ہے۔ تاہم کچھ استثنائی معاملات بھی ہو سکتے ہیں، جیسے کہ شوہر کا دیوالیہ پن، اس کا اپاہج ہونا، وغیرہ جس میں عدالت کچھ اور فیصلہ سنا سکتی ہے۔ یہ بھی ایک مسئلہ طے ہونا ہوتا ہے کہ طلاق کی صورت میں خاندان کی جائداد کی تقسیم کیسے ہوگی۔ اکثر بیوی شوہر کی جائداد میں آدھے کی حق دار قرار پاتی ہے۔ شادی سے ہونے والے بچوں کی پرورش اور نگرانی بھی ایک مسئلہ ہے۔ عمومًا بچوں کی ذمے داری عدالتیں ماں کے ذمے دیتے ہیں، مگر یہ بھی صورت حال پر مبنی ہو سکتا ہے اور عدالتیں کبھی یہ ذمے داری باپ کو بھی دے سکتے ہیں۔

مذہبی عدالتیں، جیسے کہ شرعی عدالتیں ان موضوعات پر اپنا الگ نقطہ نظر رکھ سکتی ہیں اور الگ فیصلے سنا سنا سکتی ہیں۔ بھارت جیسے ملک میں اسلام اور دیگر مذہبی ماننے والوں کے عائلی قوانین الگ ہیں۔ ہندو عائلی قوانین عومًا قانونی فیصلوں یا ریاستی قانون سازی کے تابع ہیں، جب کہ مسلمان کسی ایک مکتب فکر کے طرز پر سوچتے ہیں، جیسے کہ فقہ حنفی، شافعی یا اہل حدیث۔ اس کے علاوہ شیعہ اور کچھ دیگر مسلمان اپنا الگ عائلی قانون رکھتے ہیں۔ مسیحی افراد اور پارسی افراد اپنے الگ عائلی قانون بنا چکے ہیں۔ بھارت میں سیول شادیوں پر ایک الگ قانون چلتا ہے جس کا کسی مذہب سے تعلق نہیں ہے۔ اس خصوص میں عائلی عدالتیں سابقہ نظیروں کی روشنی میں فیصلے صادر کرتی ہیں۔

مزید دیکھیے
-----------

* عدالت
* عائلی قانون

حوالہ جات
---------

1. ↑  "Types Of Cases Tried And Role Of Court". *family.laws.com*. 2013. اخذ شدہ بتاریخ 31 جولائی 2013.  تحقق من التاريخ في: `|access-date=` (معاونت)
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈ یشن شائع ہو چکے ہیں اور یہ دوامیٹریامیڈ یکا میں (49) نمبر پر ہے،

alt text

علامات دوا
----------

اس دوا کا خاص حلقہ اثر ہے، بلغمی جھلیاں، ناک کی بلغمی جھلیوں کا پرانا ورم جس کے باعث ان کے قدرتی فعل میں کافی سستی آجاتی ہے اور ان سے اخراج رطوبت برھ جاتا ہے، یہ نزلے اور زکام کے لیے خاص دوا ہے جبکہ سکر اور گلے میں یہ احساس پایا جاتا ہو کہ وہ بھرے ہوئے ہیں، جلد کٹ جانے، رگڑآنے اور موچ آنے میں بھی اکسیر کا حکم رکھتی ہے، پیشاب آور ہے، ملیر یا میں کارگر ہے، اگر چہ اس کے تجربے پوری طرح نہیں ہوئے تاہم یہ اس نزلے زکام میں مفید ہے جس میں ناک اور گلے سے کف کی رطوبت بکثرت خارج ہو، دست، پیشاب کی نالی کی سوزش۔ جب دل میں غیر قدرتی طور پر جوش آیا ہو تو یہ اس کو سکون بخشتی ہے۔ ایسی حالت میں اس کے استعمال کی سفارش کی گئی ہے۔ اپھارہ یہ دوا ہضم کے فعل کو تقویت دیتی ہے۔ 

### تعلقات :۔

مقابلہ کریں، یائپر میتھ۔ 

### طاقت :۔

مدرٹنکچر، خارجی طور پر چھڑکنے (پھوہار دینے کے لیے ) اور کھلانے کے کام آتا ہے۔ 

**حوالہ:**

بورک میٹریا میڈیکا
**اینفیلڈ** آسٹریلیا کی ریاست نیو ساؤتھ ویلز میں سڈنی کے اندرونی مغربی کا ایک مضافاتی علاقہ ہے۔ یہ بروڈ کی میونسپلٹی کے مقامی حکومتی علاقے میں سڈنی کے مرکزی کاروباری ضلع سے 11 کلومیٹر جنوب مغرب میں ہے۔

### تاریخ

مضافاتی علاقے کا نام اینفیلڈ ٹاؤن کے نام پر رکھا گیا ہے، جو لندن ، انگلینڈ کا ایک مضافاتی علاقہ ہے۔ 1853ء میں ایک ڈاکخانہ بنایا گیا۔ یہ اس علاقے کے لیے اینفیلڈ نام کا پہلا ریکارڈ شدہ استعمال تھا حالانکہ یہ پہلے ہی غیر سرکاری طور پر اس کے نام سے جانا جاتا ہے۔ 1889 میں، اینفیلڈ کو اتنا بڑا سمجھا جاتا تھا کہ اس کی اپنی میونسپل کونسل تھی جس نے موجودہ مضافاتی علاقے سے زیادہ بڑے علاقے کا احاطہ کیا تھا جس میں لیورپول آر ڈی کے جنوب میں موجودہ بروڈ اور اسٹرتھ فیلڈ کونسلز کے وہ حصے بھی شامل تھے۔ 1891 میں، اس کی میونسپل آبادی 2,050 پڑوسی اسٹرتھ فیلڈ (1,850) سے زیادہ تھی اور دوسرے پڑوسی کینٹربری (2,426) سے صرف چھوٹی تھی۔ اینفیلڈ نے 1949 تک اپنی الگ شناخت برقرار رکھی جب NSW ریاستی حکومت نے متعدد چھوٹی مقامی کونسلوں کو اپنے پڑوسیوں کے ساتھ ملا کر ختم کرنے کا فیصلہ کیا۔  میونسپلٹی آف اینفیلڈ کو تقسیم کر دیا گیا، جس کا مشرقی حصہ (موجودہ اینفیلڈ اور کروڈن پارک کا مغربی حصہ) بروڈ کی میونسپلٹی میں جذب ہو گیا، اور مغربی حصہ (موجودہ سٹریتھ فیلڈ ساؤتھ، تاریخی طور پر ڈروٹ ٹاؤن کا حصہ) میں شامل ہو گیا۔ اسٹریتھ فیلڈ کی میونسپلٹی.

حوالہ جات
---------

1. ↑  "Archived copy". 18 اکتوبر 2009 میں اصل سے آرکائیو شدہ. اخذ شدہ بتاریخ 05 مارچ 2010.
**سیدوالہ** ، دریائے راوی کے کنارے تحصیل و ضلع ننکانہ صاحب میں واقع ایک اہم قصبہ ہے۔ اس قصبے کا نام سید والہ اس لیے رکھا گیا کیونکہ اس قصبے میں بسنے والوں میں سید برادری کی تعداد زیادہ تھی۔ یہ علاقہ ضلع فیصل آباد، ضلع ننکانہ صاحب، ضلع اوکاڑہ اور ضلع شیخوپورہ کو ملاتا ہے۔ یہ جڑانوالہ سے 27 کلومیٹر کے فاصلے پر واقع ہے۔

نیا سید والہ
------------

سیدوالہ قصبہ نیا سیدوالہ اور پرانا سیدوالہ میں تقسیم ہے۔ پرانا سید والہ دریائے راوی کے بالکل کنارے پر واقع ہے اور دریائے راوی میں سیلاب آنے کی وجہ سے اکثر و بیشتر مکان خستہ ہو گئے تو یہاں کے باسیوں نے پرانا سیدوالہ سے 2 کلومیٹر دور جڑانوالہ روڈ پر نیا سیدوالہ کے نام سے ایک نیا قصبہ بسا لیا قصبے کا لاری اڈا اب بھی پرانا سیدوالہ میں ہی موجود ہے۔سیدوالہ سے چار کلومیٹر پر چک نمبر 18/71ہے یہ جڑانوالہ روڈ پر ہے

قریبی شہر
---------

* جڑانوالہ
* منڈی روڑالہ
* فیصل آباد
* کھنڈا موڑ
* بچیکی
* اوکاڑہ

حوالہ جات
---------



1. ↑    ویکی ڈیٹا پر  (P1566) کی خاصیت میں تبدیلی کریں"صفحہ سیدوالہ في GeoNames ID". *GeoNames ID*. اخذ شدہ بتاریخ 3 جون 2023ء.  تحقق من التاريخ في: `|access-date=` (معاونت)
عالمی ادارہ صحت کے خطے

  

عالمی ادارہ صحت نے دنیا کو **6 خطوں** میں تقسیم کر دیا ہے تاکہ صحت کی نگہداشت، انتظام اور تجزیہ کرنے میں آسانی ہو۔

افریقی خطے
----------

الجزائر, انگولہ, بینن, بوٹسوانا, برکینا فاسو, برونڈی, کیمرون, کیپ ورڈی, وسطی افریقی جمہوریہ, چاڈ, اتحاد القمری, آئیوری کوسٹ, جمہوری جمہوریہ کانگو, استوائی گنی, ارتریا, ایتھوپیا, گیبون, گیمبیا, گھانا, جمہوریہ گنی, گنی بساؤ, کینیا, لیسوتھو, لائبیریا, مڈغاسکر, ملاوی, مالی, موریتانیہ, موریشس, موزمبیق, نمیبیا, نائجر, نائیجیریا, جمہوریہ کانگو, روانڈا, ساؤ ٹومے و پرنسپے, سینیگال, سیشیلز, سیرالیون, صومالیہ,جنوبی افریقا, اسواتینی, ٹوگو, یوگنڈا, تنزانیہ, زیمبیا, زمبابوے.

امریکی خطے
----------

اینٹیگوا و باربوڈا, ارجنٹائن, بہاماس, بارباڈوس, بیلیز, بولیویا, برازیل, کینیڈا, چلی, کولمبیا, کوستا ریکا, کیوبا, ڈومینیکا, جمہوریہ ڈومینیکن, ایکواڈور, ایل سیلواڈور, گریناڈا, گواتیمالا, گیانا, ہیٹی, ہونڈوراس, جمیکا, میکسیکو, نکاراگوا, پاناما, پیراگوئے, پیرو, سینٹ کیٹز و ناویس, سینٹ لوسیا, سینٹ وینسینٹ و گریناڈائنز, سرینام, ٹرینیڈاڈ و ٹوباگو, ریاستہائے متحدہ امریکا, یوراگوئے, وینیزویلا.

جنوب مشرقی ایشیائی خطے
----------------------

بنگلہ دیش، بھوٹان، شمالی کوریا، بھارت، انڈونیشیا، مالدیپ، میانمار، نیپال، سری لنکا، تھائی لینڈ، مشرقی تیمور۔

یوری خطے
--------

البانیا، انڈورا، آرمینیا، آسٹریا، آذربائیجان، بیلاروس، بلجئیم، بوسنیا و ہرزیگووینا، بلغاریہ، کرویئشا، قبرص، چیک جمہوریہ، ڈنمارک، استونیا، فن لینڈ، فرانس، جارجیا، جرمنی، یونان، مجارستان، آئس لینڈ، جزیرہ آئرلینڈ، اسرائیل، اطالیہ، قازقستان، کرغیزستان، لٹویا، لتھووینیا، لکسمبرگ، مالٹا، موناکو، مونٹینیگرو، نیدرلینڈز، شمالی مقدونیہ، ناروے، پولستان، پرتگال، مالدووا، رومانیہ، روس، سان مارینو، سربیا، سلوواکیہ، سلووینیا، ہسپانیہ، سویڈن، سویٹذرلینڈ، تاجکستان، ترکی، ترکمانستان، یوکرین، مملکت متحدہ، ازبکستان۔

مشرق وسطی کے خطے
----------------

افغانستان، بحرین، جبوتی، مصر، ایران، عراق، اردن، کویت، لبنان، لیبیا، مراکش، سلطنت عمان، پاکستان، فلسطینی علاقہ جات، قطر، سعودی عرب، صومالیہ، سوڈان، سوریہ، تونس، متحدہ عرب امارات، یمن۔

مشرقی بحر الکاحل کے خطے
-----------------------

آسٹریلیا، برونائی، کمبوڈیا، چین، جزائر کک، فجی، جاپان، کیریباتی، لاؤس، ملائیشیا، جزائر مارشل، ریاستہائے وفاقیہ مائکرونیشیا، منگولیا، ناورو، نیوزی لینڈ، نیووے، پلاؤ، پاپوا نیو گنی، فلپائن، جنوبی کوریا، سامووا، سنگاپور، جزائر سلیمان، تائیوان، ٹونگا، تووالو، وانواتو، ویت نام۔

حوالہ جات
---------

* یہ فہرست عالمی ادارہ صحت شماریات، 2017ء سے لی گئی ہے
* مکمل رپورٹ یہاں موجود ہے۔
بیشتر اسلامی ممالک میں کچھ شرعی قوانین نافذ ہیں جن میں **قصاص** بھی شامل ہے۔ ذیل میں قانون قصاص کے اطلاق کی تفصیل بیان کی گئی ہے۔

### سعودی عرب

سعودی عرب میں اگر کوئی سڑک حادثہ میں ہلاک ہو جائے تو خواہ یہ سہواً ہی ہوا ہو، متاثر فرد کا خاندان قصاص کے ذریعہ اس ڈرائیور سے عمر بھر کی کمائی رکھوا کر اسے کنگال کر دیتا ہے۔

### پاکستان

پاکستان میں کچھ شرعی قانون محمد ضیاالحق کی صدارت کے دوران تعزیرات پاکستان میں شامل کیے گئے مگر یہ متوازی قانون کے طور پر شامل کیے گئے کہ چاہا تو شرعی قانون استعمال کر لیا اور چاہا تو برطانوی قانون۔ اس میں قصاص کا قانون بھی شامل ہے۔ قصاص کے قانون کو غلط استعمال کرنے کے متعدد واقعات ہوئے جس میں :

* قاتل ریمنڈ ڈیوس کی رہائی
* امیر لڑکوں کا قتل سے بذریعہ قصاص فی سبیل اللہ چھوٹ جانے کا واقعہ۔

عدالت اعظمی میں منصف اعظم افتخار چودھری نے قصاص قانون کے اس استعمال پر برہمی کا اظہار کیا،
اور نواز شریف کی پارلیمان کو اس سلسلہ میں قانون سازی کا مشورہ دیا۔ 

اس کے برعکس کچھ واقعات میں مبینہ طور پر قصاص کے غلط استعمال سے کسی فرد کو سزا دینا:

* مرزا طاہر حسین، جس نے اپنے اوپر جنسی حملہ کرنے والے کو حملہ آور کی پستول سے قتل کر دیا اور مقتول کے خاندان نے قصاص کے قانون کے تحت اسے معاف کرنے سے انکار کر دیا۔ (18 سال بعد پرویز مشرف نے عالمی دباؤ پر اسے ماروائے عدالت رہا کر دیا)۔

1. ↑  "سپریم کورٹ میں قصاص مقدمے کی سماعت". *بی بی سی*. 3 اکتوبر 2013ء. 25 دسمبر 2018 میں اصل سے آرکائیو شدہ.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
2. ↑  "Pardoned Briton released from Pakistani jail". *انڈپنڈنٹ*. 17 نومبر 2006ء. 25 دسمبر 2018 میں اصل سے آرکائیو شدہ.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
Human settlement in Englandسانچہ:SHORTDESC:Human settlement in England
**برسلنگٹن** انگلینڈ کے شہر برسٹل کے جنوب مشرق میں ایک علاقہ ہے۔ یہ برسٹل کے کنارے اور 10 میل (16 کلومیٹر) غسل سے۔ برسلنگٹن بروک نائٹنگیل ویلی اور سینٹ اینز ووڈ کے جنگلات میں سے گزرتا ہے۔ برسلنگٹن نے پہلے باتھ روڈ پر ایچ ٹی وی ویسٹ سٹوڈیوز رکھا تھا اور یہ تاریخی آرنوس ویل قبرستان کے ساتھ واقع ہے دیگر قابل ذکر مقامات میں برسلنگٹن ہاؤس اور 15 ویں صدی کا سینٹ لیوک چرچ شامل ہیں۔ 18-19 ویں صدی کے دوران برسلنگٹن کو ایک دلکش ملک گاؤں سمجھا جاتا تھا اور اس میں بہت سے ملکی گھر تھے۔

### تاریخ

برسلنگٹن کا پارش تاریخی طور پر سمرسیٹ میں کینشام ہنڈریڈ کا حصہ تھا۔  برسلنگٹن سینٹ اینز ان دی ووڈ کے اب منہدم شدہ چیپل کے مقام کے قریب بھی ہے (دراصل سینٹ اینز کے قریب میں)، لارڈز ڈی لا وار میں سے ایک نے تعمیر کیا تھا جس کے خاندان نے 12 کے اواخر سے برسلنگٹن کی جاگیر سنبھالی تھی۔ 16ویں صدی کے وسط تک 15ویں صدی میں چیپل ایک زیارت گاہ تھی جس کا دورہ ہنری VII نے کیا تھا)۔ خانقاہوں کی تحلیل کے بعد چیپل کے منہدم ہونے کے بعد تھامس اموری نے 17ویں صدی کے وسط میں اس جگہ پر "سینٹ اینز" کے نام سے ایک گھر تعمیر کیا۔  18 ویں اور 19 ویں صدی کے دوران برسلنگٹن ایک دلکش ملک گاؤں کے طور پر شہرت کی وجہ سے بہت سے دیسی گھروں پر مشتمل تھا۔ یہ چمکدار رنگ کے انگریزی ڈیلفٹ ویئر کے برتنوں کی تیاری کا ایک قابل ذکر مرکز بھی تھا۔

حوالہ جات
---------

1. ↑  "Brislington East" (PDF). *2001 Census Ward Information Sheet*. 30 ستمبر 2007 میں اصل (PDF) سے آرکائیو شدہ. اخذ شدہ بتاریخ 21 فروری 2007.  الوسيط `|url-status=` تم تجاهله (معاونت)
2. ↑  "Brislington West" (PDF). *2001 Census Ward Information Sheet*. 04 اپریل 2016 میں اصل (PDF) سے آرکائیو شدہ. اخذ شدہ بتاریخ 21 فروری 2007.  الوسيط `|url-status=` تم تجاهله (معاونت)
3. ↑  "Somerset Hundreds". GENUKI. اخذ شدہ بتاریخ 15 اکتوبر 2011.
4. ↑  Gertrude Euphemia Meredith, *The descendants of Hugh Amory: 1605–1805*, 1901p. 14.
**ایف بی آئی اکیڈمی** ریاستہائے متحدہ امریکا کے ادارے فیڈرل بیورو آف انوسٹی گیشن (ایف بی آئی) میں بھرتی ہونے والے نئے خصوصی ایجنٹوں اور تجزیہ کاروں کا تربیتی مقام ہے، جو کوانٹیکو، ورجینیا میں بحری افواج کے اڈے پر واقع ہے۔ اس کا آغاز سب سے پہلے 1972 میں 385 ایکڑ رقبے کے جنگلی علاقے پر ہوا۔ یہاں ایف بی آئی کے قانون نافذ کرنے والے افسران اور انسداد منشیات ادارے کے ارکان کو تربیتی کورس کروائے جاتے ہیں۔ ایف بی آئی ایجنٹوں کے لیے موجودہ تربیتی کورس کی مدت 20 ہفتے ہے۔

عمارات
------

ایف بی آئی اکیڈمی کا مرکزی تربیتی حصہ ساٹھ اقامتی عمارتوں، ایک کھانے کے کمرے، کتب خانے، کمرۂ جماعت پر مشتمل عمارت، ایک فورنسک سائنس ریسرچ اور ٹریننگ سینٹر، ہزار نشستوں پر مشتمل آڈیٹوریم، گرجا، انتظامی دفاتر، ایک بڑے جمنازیم اور ایک گیراج پر مشتمل ہے۔ مرکزی حصے کے علاوہ، وہاں ایک جعلی شہر بھی آباد ہے، جسے ہوگنز ایلی کہا جاتا ہے۔ اس شہر کا حلیہ ایک چھوٹے قصبے کا منظر پیش کرتا ہے۔ ہوگنز ایلی کے ظاہری ڈھانچے کو نئے ایجنٹوں کی تربیت کے لیے استعمال کیا جاتا ہے، جب کہ ان کے پیچھے تمام سہولیات سے آراستہ کمرۂ جماعت، آڈیو ویژیول سہولیات، ذخیرہ کاری کے مقامات اور انتظامی دفاتر موجود ہیں۔ ہوگنز ویلی کی دوسری طرف تقریباً ایک میل طویل ڈرائیونگ ٹریک موجود ہے جس پر دفاع یا تعاقب کے لیے گاڑی دوڑانے کی تربیت دی جاتی ہے۔

ایف بی آئی اکیڈمی ایک محفوظ مقام ہے اور وہاں عوامی دورے نہیں کروائے جاتے۔
شاخ زریں بمقامِ داخلہ
**شاخ زریں** (ترکی: "خلیج" یا "آلتن بوئے نوز"، Haliç، Altın Boynuz' انگریزی: Golden Horn) آبنائے باسفورس کی ایک قدرتی خلیج ہے جو شہر استنبول کے یورپی حصے کو دو حصوں میں تقسیم کرتے ہوئے ایک قدرتی بندرگاہ بناتی ہے۔ 
اسی شاخ زریں کے مقامِ داخلہ پر بازنطینی حکمرانوں نے ایک زنجیر نصب کر رکھی تھی اور نتیجتاً وہی جہاز بندرگاہ میں داخل ہو سکتا تھا جسے وہ چاہتے تھے۔ 1453ء میں جب عثمانی سلطان محمد ثانی نے قسطنطنیہ کا محاصرہ کیا تو اس کے بحری بیڑے کی راہ میں یہی زنجیر حائل ہو گئی اور تمام تر کوششوں کے باوجود بحری بیڑا اسے عبور نہ کر سکا۔ جس پر سلطان نے خشکی پر سے جہازوں کو گزارنے کا محیر العقول خیال پیش کیا اور اسی منصوبے پر عمل کرتے ہوئے عثمانی بحری بیڑا شاخ زریں میں داخل ہوا اور قسطنطنیہ کی فتح عمل میں آئی۔ 
آج گنجان آبادیوں کے علاوہ استنبول کا ایوان صنعت و تجارت اور مسلم، یہودی اور مسیحی قبرستان بھی شاخ زریں کے دونوں جانب واقع ہیں۔ غلطہ پل شاخ زریں کے دونوں جانب واقع غلطہ اور امینونو کے علاقوں کو ملاتا ہے۔ یہ اپنی تاریخی حیثیت اور قدرتی حسن کے باعث سیاحوں کے لیے استنبول کے پرکشش ترین مقامات میں سے ایک ہے۔

|  |  |
| --- | --- |
|  | ویکی ذخائر پر **شاخ زریں** سے متعلق سمعی و بصری مواد ملاحظہ کریں۔ |

نگار خانہ
---------

* 
*
پرانے دور کا پیتل کا بت
**بت پرستی** کا مطلب یہ ہے کہ کسی بھی ظاہری شکل و صورت کو الہٰ کا درجہ دینا، اسے اپنا خدا ماننا، اسے اپنا مشکل کشا ماننا۔ بت پرستی میں عام طور پر پتھر، لکڑی یا دھات کے ہاتھوں کی بنائی ہوئی شبیہ کو پوجا جاتا ہے۔

بت پرستی کیسے شروع ہوئی ؟
-------------------------

ابن عباس روایت کرتے ہیں کہ "جو بت قوم نوح میں پوجے جاتے تھے بعد میں وہی عرب میں پوجے جانے لگے۔ یہ نوح علیہ السلام کی قوم کے نیک لوگوں کے نام تھے، جب ان کی موت ہو گئی تو شیطان نے ان کی قوم کے دل میں یہ بات ڈال دی کہ اپنی مجلسوں میں جہاں وہ بیٹھا کرتے تھے ان کے بت نصب کر دیں اور ان بتوں کے نام اپنے ان بزرگوں کے نام پر رکھ دیں۔ چنانچہ ان لوگوں نے ایسا ہی کیا لیکن ان کی عبادت نہیں کی تھی، یہاں تک کہ جب وہ لوگ بھی مر گئے اور اس کا علم جاتا رہا تو اس کی عبادت کی جانے لگی"۔

بت پرست مذاہب
-------------

* ہندو مت

مزید دیکھیے
-----------

* عرب میں بت پرستی

حوالہ جات
---------

1. ↑  صحیح البخاری: 64 کتاب التفسیر:1، باب ود اور سواع اور يغوث اور یعوق اور نسر کی تفسير: حدیث نمبر: 4920

|  |  |
| --- | --- |
|  | ویکی ذخائر پر **بت پرستی** سے متعلق سمعی و بصری مواد ملاحظہ کریں۔ |
شاہراہ شاہ سرخ رنگ میں
**شاہراہ شاہ** (انگریزی: King's Highway) (عربی: الطريق الملوكي أو طريق الملك) قدیم مشرق قریب میں ایک تجارتی گزرگاہ تھی جو افریقا کو بین النہرین سے ملاتی تھی۔ یہ مصر سے شروع ہو کر جزیرہ نما سینا سے ہوتے ہوئے عقبہ تک جاتی تھی، جہاں سے یہ مڑ کر شمالی سمت میں شرق اردن سے ہوتے ہوئے دمشق اور دریائے فرات تک جاتی تھی۔
مسلمانوں کی زرخیز ہلال کی فتح کے بعد ساتویں صدی سے سولہویں صدی یہ حج اور زائرایں کے لیے استعمال ہوتی تھی جس سے سوریہ اور عراق سے حجاج مکہ کے لیے سفر کرتے تھے۔

راستہ
-----

شاہراہ شاہ عين شمس، مصر سے شروع ہوتی ہے اور مشرقی سمت میں کلایسما (جدید سوئیز) کی طرف جاتی ہے اور پھر یہ درہ متلہ سے قدیم مصر کے قلعہ نخل اور صحرائے سینا سے ہوتے ہوئے ایلات اور عقبہ تک جاتی ہے۔ یہاں سے شاہراہ شمالی سمت میں مڑ کر وادی عربہ سے ہوتے ہوئے بترا، معان، اذرح، سلع اور شوبک تک جاتی ہے۔ اس کے بعد یہ الکرک، موآب سے ہوتے ہوئے مادبا، عمون، فلاڈیلفیا (جدید عمان شہر)، جرش، بصریٰ، دمشق اور تدمر سے ہوتے ہوئے بالائی فرات کے نزدیک رصافہ پر اختاتم پزیر ہوتی ہے۔

مزید دیکھیے
-----------

* شاہراہ ریشم
* گرینڈ ٹرنک روڈ

حوالہ جات
---------

1. ↑  Lonely Planet, *Jordan*
**شام رنگیں** ایک گیت ہے جس کے شاعر کا نام ابوالاثر حفیظ جالندھری ہےـ

گیت:
ﭘﭽّﮭﻢ ﮐﮯ ﺩﺭ ﭘﮧ ﺳُﻮﺭﺝ ﺑِﺴﺘﺮ ﺟﻤﺎ ﺭﮨﺎ ﮨﮯ

ﺭﻧﮕﯿﻦ ﺑﺎﺩﻟﮯ ﻣﯿﮟ ﭼﮩﺮﮦ ﭼُﮭﭙﺎ ﺭﮨﺎ ﮨﮯ

ﮐِﺮﻧﻮﮞ ﻧﮯ ﺭﻧﮓ ﮈﺍﻻ ﺑﺎﺩﻝ ﮐﯽ ﺩﮬﺎﺭِﯾﻮﮞ ﮐﻮ

ﭘﮭﯿﻼ ﺩِﯾﺎ ﻓﻠﮏ ﭘﺮ ﮔﻮﭨﮯ ﮐِﻨﺎﺭﯾﻮﮞ ﮐﻮ

ﻋﮑﺲِ ﺷَﻔَﻖ ﻧﮯ ﮐﯽ ﮨﮯ ﺍِﺱ ﻃﺮﺡ ﺯﺭﻓﺸﺎﻧﯽ

ﮔُﮭﻞ ﻣِﻞ ﮐﮯ ﺑﮧ ﺭﮨﮯ ﮨﯿﮟ ﻧﺪﯼ ﻣﯿﮟ ﺁﮒ ﭘﺎﻧﯽ

ﺍﻭﮌﮬﮯ ﺳِﯿﮧ ﺩﻭﭘﭩّﮯ ﺳﺮﺳﺒﺰ ﻭﺍﺩِﯾﻮﮞ ﻧﮯ

ﺯﯾﻮﺭ ﺍُﺗﺎﺭ ﮈﺍﻟﮯ ﮔُﻠﺰﺍﺭ ﺯﺍﺩِﯾﻮﮞ ﻧﮯ

ﭼﮭﺎﯾﺎ ﮨﮯ ﺗﮭﻮﮌﺍ ﺗﮭﻮﮌﺍ ﭘﯿﺮﻭﮞ ﺗﻠﮯ ﺍﻧْﺪﮬﯿﺮﺍ

ﭼﮍﯾﻮﮞ ﻧﮯ ﮐﮭﯿﺖ ﭼﮭﻮﮌﺍ ﻟﯿﻨﮯ ﭼﻠﯿﮟ ﺑَﺴﯿﺮﺍ

ﮐﻠﯿﻮﮞ ﮐﮯ ﻗﮩﻘﮩﻮﮞ ﺳﮯ ﻣﻌﻤُﻮﺭ ﮨﯿﮟ ﮨَﻮﺍﺋﯿﮟ

ﭘﺮﯾﻮﮞ ﮐﯽ ﻟﻮﺭِﯾﺎﮞ ﮨﯿﮟ ﯾﮧ ﺭﺱ ﺑﮭﺮﯼ ﺻﺪﺍﺋﯿﮟ

ﻟﭙﭩﯽ ﮨُﻮﺋﯽ ﮨﮯ ﻧﯿﻨﺪﯾﮟ ﮐﯿﻒ ﺁﻓﺮِﯾﮟ ﮨَﻮﺍ ﻣﯿﮟ

ﺧﺎﻣﻮﺷِﯿﻮﮞ ﮐﯽ ﻟﮩﺮﯾﮟ ﺍُﭨﮭﻨﮯ ﻟﮕﯿﮟ ﻓِﻀﺎ ﻣﯿﮟ

ﮔُﻢ ﮨﻮ ﭼﻠﯽ ﮨﮯ ﺩُﻧﯿﺎ ﺑِﮑﮭﺮﮮ ﮨُﻮﺋﮯ ﺳﮑﻮُﮞ ﻣﯿﮟ

ﺩِﻥ ﻏﺮﻕ ﮨﻮ ﺭﮨﺎ ﮨﮯ ﭼُﭗ ﭼﺎﭖ ﮐﮯ ﻓﺴُﻮﮞ ﻣﯿﮟ

ﮐﮭﯿﺘﻮﮞ ﻣﯿﮟ ﮐﺎﻡ ﮐﺮﮐﮯ ﻟﻮﭨﮯ ﮨﯿﮟ ﮐﺎﻡ ﻭﺍﻟﮯ

ﭼﺎﺩﺭ ﺳَﺮﻭﮞ ﭘﮧ ﮈﺍﻟﮯ، ﮐﻨﺪﮬﻮﮞ ﭘﮧ ﮨﻞ ﺳﻨْﺒﮭﺎﻟﮯ

ﺍﺏ ﺷﺎﻡ ﺁﮔﺌﯽ ﮨﮯ ﺟﺎﮔﮯ ﮨﯿﮟ ﺑﮭﺎﮒ ﺍِﻥ ﮐﮯ

ﮨﺮ ﺳِﻤﺖ ﮔﻮﻧْﺠﺘﮯ ﮨﮯ ﺭﺳﺘﻮﮞ ﭘﮧ ﺭﺍﮒ ﺍِﻥ ﮐﮯ

ﻟﮯ ﻟﮯ ﮐﮯ ﮈﻭﺭ ﮈﻧﮕﺮ ﭼﺮﻭَﺍﮨﮯ ﺁ ﺭﮨﮯ ﮨﯿﮟ

ﺳِﯿﭩﯽ ﺑﺠﺎ ﺭﮨﮯ ﮨﯿﮟ، ﺍﻭﺭ ﮔِﯿﺖ ﮔﺎ ﺭﮨﮯ ﮨﯿﮟ

ﮐﻢ ﺳِﻦ ﺳﮩﯿﻠﯿﻮﮞ ﮐﺎ ﭘﻨﮕﮭﭧ ﭘﮧ ﺟﻤﮕﮭﭩﺎ ﮨﮯ

ﺟﺎﻧﮯ ﺍﮐﯿﻠﯿﻮﮞ ﮐﺎ ﺩِﻥ ﮐِﺲ ﻃﺮﺡ ﮐﭩﺎ ﮨﮯ

ﯾﮧ ﺑﺎﺭ ﺑﺎﺭ ﺑﺎﺗﯿﮟ، ﯾﮧ ﺑﺎﺭ ﺑﺎﺭ ﮨﻨﺴﻨﺎ

ﯾﮧ ﺑﮯ ﺷُﻤﺎﺭ ﺑﺎﺗﯿﮟ، ﯾﮧ ﺑﮯ ﺷُﻤﺎﺭ ﮨﻨﺴﻨﺎ

ﺍِﮎ ﮔُﺪ ﮔُﺪﺍ ﺭﮨﯽ ﮨﮯ، ﭼِﮭﯿﻨﭩﮯ ﺍُﮌﺍ ﺭﮨﯽ ﮨﮯ

ﺍﮎ ﺑﮭﺮ ﭼُﮑﯽ ﮨﮯ ﭘﺎﻧﯽ، ﮔﺎﮔﺮ ﺍُﭨﮭﺎ ﺭﮨﯽ ﮨﮯ

ﺷﺮﻣﺎ ﮐﮯ ﺍِﮎ ﻧﮯ ﺍﻭﮌﮬﮯ، ﻣﻨﮧ ﭘﺮ ﮨﻨﺴﯽ ﮐﮯ ﻣﺎﺭﮮ

ﺭﻧﮕﯿﮟ ﺍﻭﮌﮬﻨﯽ ﮐﮯ ﺑِﮭﯿﮕﮯ ﮨُﻮﺋﮯ ﮐِﻨﺎﺭﮮ

ﺷﺮﻡ ﻭ ﺣَﯿﺎ ﮐﯽ ﺳُﺮﺧﯽ ﭼﮩﺮﮮ ﭘﮧ ﭼﮭﺎ ﺭﮨﯽ ﮨﮯ

ﺷﺎﻡ ﺍُﺱ ﮐﻮ ﺩﯾﮑﮭﺘﯽ ﮨﮯ ﺍﻭﺭ ﻣُﺴﮑﺮﺍ ﺭﮨﯽ ﮨﮯ

ﺍﺑﻮﺍﻻﺛﺮﺣﻔﯿﻆ ﺟﺎﻟﻨﺪﮬﺮﯼ
**بکنگھم شائر کاؤنٹی کرکٹ کلب** انگلینڈ اور ویلز کے ڈومیسٹک کرکٹ ڈھانچے کے اندر بیس چھوٹے کاؤنٹی کلبوں میں سے ایک ہے۔ یہ بکنگھم شائر کی تاریخی کاؤنٹی کی نمائندگی کرتا ہے۔ٹیم فی الحال مائنر کاؤنٹی چیمپئن شپ ایسٹرن ڈویژن کی رکن ہے اور ایم سی سی اے ناک آؤٹ ٹرافی میں کھیلتی ہے۔ بکنگھم شائر نے 1965ء سے 2005ء تک کبھی کبھار لسٹ اے کے میچ کھیلے لیکن اسے لسٹ اے ٹیم کے طور *پر* درجہ بندی نہیں کیا گیا۔ کلب کا انتظامی ہیڈ کوارٹر لٹل چلفونٹ میں ہے اور کاؤنٹی کے ارد گرد مختلف مقامات پر اپنے میچ کھیلتا ہے جس میں گیٹی اسٹیٹ پر ورمسلے بھی شامل ہے۔ 1979ء تک یہ اسکاٹ پارک میں باقاعدگی سے کھیلا جاتا تھا، جو روتھسچلڈ فیملی کا گھر تھا جو کلب کی بنیاد میں نمایاں تھا۔

### اعزازات

* **مائنر کاؤنٹی چیمپئن شپ (9) -** 1922، 1923، 1925، 1932، 1938، 1952، 1969، 1987، 2009؛ **مشترکہ (1) -** 1899ء
* **ایم سی سی اے ناک آؤٹ ٹرافی (1) -** 1990ء

حوالہ جات
---------

1. ↑  "List A events played by Buckinghamshire". CricketArchive. اخذ شدہ بتاریخ 07 جنوری 2016.
2. 1 2  "Minor Counties Roll of Honour". www.ecb.co.uk. 11 ستمبر 2011 میں اصل سے آرکائیو شدہ. اخذ شدہ بتاریخ 14 اگست 2011.
شمشیر علی المعروف **شمشیر الحیدری** (پیدائش: 15 ستمبر 1931ء - وفات: 10 اگست 2012ء) پاکستان سے تعلق رکھنے والے سندھی زبان کے نامور شاعر، صحافی، ڈراما نگار، براڈکاسٹر اور سندھی ادبی بورڈ کے علمی و ادبی جریدے مہران کے ایڈیٹر تھے۔

حالات زندگی
-----------

شمشیر الحیدری 15 ستمبر 1931ء کو کڈھن، ضلع بدین، سندھ، بمبئی پریزیڈنسی میں کے مقام پر پیدا ہوئے۔ انھوں نے ابتدائی تعلیم پہلے بدین گورنمنٹ اسکول میں اور پھر کراچی میں سندھ کی قدیم درسگاہ سندھ مدرسۃ الاسلام میں حاصل کی۔ لکھنے اور عملی زندگی کی ابتدا انھوں نے 1951ء میں اپنے چچا ڈاکٹر نوید الحیدری ایڈیٹر ہفت روزہ عین الحق کے ساتھ کام سے شروع کیا۔ اِسی ہفت روزہ میں انھوں نے اپنی شاعری اور تنقیدی مضامین کی اشاعت کی ابتدا بھی کی۔ اس کے بعد وہ 1954ء میں وہ حیدرآباد منتقل ہو گئے اور وہاں سے روزنامہ صحافت جاری کیا۔ غالباً اسی دوران انھوں نے سندھ یونیورسٹی سے ایم اے کی ڈگری بھی حاصل کی اور 1956ء میں سرکاری ملازمت اختیار کر لی اور بالاخر 1991ء میں محکمہ اطلاعات حکومت سندھ سے گریڈ 19 کے افسر کے طور پر سبکدوش ہوئے۔

ادبی خدمات
----------

ان کا پہلا شعری مجموعہ ’لاٹ‘ (دیے کی لو) پہلی بار 1962ء میں شائع ہوا۔ جس کی نئی اشاعت، چالیس سال بعد، اِسی سال 2012ء میں ہوئی۔ ان کے لکھے ہوئے کئی گیت اور غزلیں انتہائی مقبول ہوئیں۔ اپنے شعری اسلوب کے مطابق وہ اردو سے بہت قریب تھے اور سندھی میں آزاد نظم لکھنے والے ابتدائی شعرا میں شامل تھے۔ وہ دس سال تک سندھی ادبی بورڈ کے سیکرٹری رہے اور اس دوران انھوں نے پونے دو سو سے زائد کتابوں کی تدوین اور ترجمہ کرا کر شائع کرایا۔ وہ سندھ میں ادیبوں کی سب سے بڑی تنظیم سندھی ادبی سنگت کے بانی تھے۔ اس کے علاوہ وہ پاکستان میں ٹیلی ویژن کے اولین سندھی اینکر، اسکرپٹ رائٹر اور ڈراما نگار بھی رہے۔

اعزازات
-------

حکومت پاکستان نے 2010ء میں شمشیر الحیدری کی ادبی خدمات کے صلہ میں صدارتی اعزاز برائے حسن کاکردگی عطا کیا۔ اس کے علاوہ شمشیر کو چار بار پی ٹی وی ایوارڈ، سچل ایوارڈ، سندھی اکیڈمی کی جانب سے ایوارڈ، سندھی ادبی سنگت کی جانب سے گولڈن جوبلی شیلڈ اور لائف ٹائم اچیومنٹ ایوارڈ، سندھ اسمبلی کی جانب سے لائف ٹائم اچیومنٹ شیلڈ سے بھی نوازا گیا۔ اس کے علاوہ آرٹس کونسل آف پاکستان کراچی، محکمہ ثقات سندھ، محکمہ اطلاعات سندھ، اکادمی ادبیات پاکستان، سندھ مدرسۃ الاسلام، کراچی پریس کلب، سندھ گریجویٹس ایسوسی ایشن، ماہوار جریدے نئیں زندگی، ریڈیو پاکستان اور ایرانی کلچرل سینٹر اینڈ اکیڈمی سمیت مختلف ادبی تنظیموں و ثقافتی اداروں کی جانب سے لاتعداد اعزازات اور شیلڈز سے نوازا گیا۔

وفات
----

شمشیر الحیدری کی وفات 10 اگست 2012ء کو کراچی پاکستان میں وفات پا گئے۔

حوالہ جات
---------

1. 1 2 3  شمشیر الحیدری، انسائیکلوپیڈیا سندھیانا (آن لائن ایڈیشن)، قومی زبان کا با اختیار ادارہ، حیدرآباد، پاکستان
2. ↑  سندھی ادب کے اِک عہد کا خاتمہ، ڈان نیوز ڈاٹ ٹی وی، پاکستان
معاہدہ بریسٹ لیٹووسک کے پہلے دو صفحات جو جرمن، ہنگیریئن، بلغاری، قدیم طرز کی ترکی اور روسی میں لکھا تھا۔
**بین الاقوامی معاہدہ** (انگریزی: Treaty) ایک رسمی تحریر شدہ معاہدہ ہے جو بین لاقوامی قانون کے ماتحتین کے بیچ انجام پاتا ہے، جو خود مختار ریاستوں اور بین الاقوامی تنظیموں پر مشتمل ہوتے ہیں۔ ایک بین الاقوامی معاہدہ کئی اور ناموں سے بھی موسوم ہو سکتا ہے، جیسے کہ **بین الاقوامی سمجھوتہ**، **پروٹوکول**، **کانویننٹ**، **کنونشن**، **پیکٹ** یا **خطوط کا تبادلہ** (exchange of letters) اور اسی طرح سے چند اور الفاظ اس کے لیے مستعمل ہیں۔ اصطلاح سے قطع نظر، صرف وہی آلات جو فریقین کو تابع بناتی ہیں، وہ یہ ہے کہ یہ معاہدات کس طرح سے بین الاقوامی قانون کے تحت طے کیے جاتے ہیں۔

کچھ عالمی معاہدے
----------------

### بریٹن وڈز کا معاہدہ

مزید دیکھیں: بریٹن وڈز کا معاہدہ

**بریٹن وڈز کا معاہدہ** جولائی، 1944ء میں بریٹن ووڈز، نیو ہیمپشائر، امریکا میں کچھ ممالک کے درمیان ہونے والا ایسا معاہدہ ہے جس کا مقصد دنیا کو ایک نیا مالیاتی اور زری نظام دینا اور جنگ زدہ ممالک کی تعمیر و ترقی تھا۔ اسی معاہدہ کے تحت عالمی بنک اور بین الاقوامی مالیاتی فنڈ کا قیام عمل میں آیا۔ 

جب کوئی ایک ملک کسی دوسرے ملک کی کاغذی کرنسی پر کنٹرول حاصل کر لیتا ہے تو وہ بڑے پوشیدہ طریقے سے اُس دوسرے ملک کی معیشت، صنعت، تجارت اور دولت پرحاوی ہو جاتا ہے۔ بریٹن اوڈز سسٹم بنانے کا اصل مقصد بھی اسی طرح سے دنیا بھر پر امریکی بینکاروں کی حکمرانی قائم کرنا تھا۔ جس سال بریٹن ووڈز کا معاہدہ طے پایا اسی سال نوبل انعام یافتہ مصنف Friedrich Hayek نے اپنی کتاب "غلام مملیکت کا رستہ" (The Road to Serfdom) میں لکھا "سارے لوگوں پر جو حاکمیت معاشی کنٹرول عطا کرتا ہے اس کی سب سے بہترین مثال فورین ایکسچینج کے شعبہ میں واضح ہے۔ جب (مارکیٹ کی بجائے) ریاست فورین ایکسچینج کنٹرول کرنا شروع کرتی ہے تو شروع میں تو کسی کی ذاتی زندگی پر کوئی اثر پڑتا محسوس نہیں ہوتا اور زیادہ تر لوگ اسے بالکل نظر انداز کر دیتے ہیں۔ لیکن بہت سے یورپی ممالک کے تجربات کے بعد دانشوروں نے اس طرز عمل کو مکمل عالمی حاکمیت (Totalitarianism) کی جانب فیصلہ کن پیشرفت قرار دیا ہے۔ یہ درحقیقت سارے لوگوں کو ریاست کی مطلق العنانی کے حوالے کر دینا ہے۔ یہ فرار ہونے کے سارے راستے بند کر دیتا ہے، نہ صرف امیروں کے بلکہ ہر کسی کے۔ "

مزید دیکھیے
-----------

* قانون
* بین الاقوامی تجارت

حوالہ جات
---------

1. ↑  "Treaty | international relations". *Encyclopedia Britannica* (بزبان انگریزی). اخذ شدہ بتاریخ 26 جولا‎ئی 2019.
2. ↑  In United States constitutional law, the term "treaty" has a special meaning which is more restricted than its meaning in international law; see United States law in the English Wikipedia article
3. ↑  Nobel Prize winning economist Friedrich Hayek’s 1944 classic, The Road to Serfdom: غلامی کا رستہ
شہید بکھر فقير کا مقبرہ
شہید بکھر فقير کے قبرستان میں قديم مقبرہ
**شہید بکھر فقیر** انگریزی (Shaheed Bakhar Fakir) سندھ میں میاں نصیر محمد کلہوڑو کے اثر رسوخ کے دور میں ان کی میانوال تحریک کے اہم کارکن اور مرید تھے۔ میان نصیر محمد کلہوڑو کے زمانے میں ہر انقلابی مہم میں سرگرم رہے۔ شہید بکھر فقیر کا تعلق کس قبیلے سے تھا اس سلسلے میں مستند تاریخ خاموش ہے۔ البتہ کن مقامی روایات کے مطابق وہ پنہور تھے کن روایات کے مطابق وہ لونڈ تھے اور کن روایات میں اس کا تعلق رودنانی قبیلے سے بتایا گیا ہے۔ ایک روایت یہ بھی ہے کہ وہ کھوسہ تھے اور سندھ کے ضلع دادو کے شہر جوہی کے قریب مدفون رُوحل فقیر کھوسہ کے قریبی رشتدار تھے۔ بہرحال اس وقت شہید بکھر فقیر کے مزار کے مجاور چانڈیو قبیلے سے تعلق رکھتے ہیں۔ شہید بکھر فقیر کا مقبرہ اور قبرستان تحصیل جوہی میں کاچھو کے علاقے میں جوہی واہی پاندھی روڈ کے قریب ہے جو جوہی شہر سے مغرب کی طرف 8 کلومیٹر کے فاصلے پر واقع ہے۔ جس قبرستان میں یہ شہید مدفون ہیں وہ قدیم قبرستان ہے مگر بکھر فقیر کے مدفن کے بعد اس کے مان سے ہی مشہور ہو گیا۔ اس فقیر کی شہادت کے باری میں مورخین نے ذکر کیا ہے کہ ایک بوڑھی عورت کی چوری ہوئی اور اس نے مدد کے لیے پکارا تو بکھر فقیر پہنچ کر چوروں سے لڑے اور لڑتے شہید ہوئے مگر یہ بات بھی قرین قیاس ہے کہ وہ میاوال تحریک کی مہم یا کسی لڑائی میں لڑتے شہید ہوئے ہوں۔

حوالہ جات
---------

1. ↑
2. ↑
ولہم دوم، جرمن شہنشاہ
**شہنشاہ** عام طور پر مرد حاکم ہوتا ہے۔ جو ایک خود مختار سلطنت کا حکمران ہوتا ہے۔ اس کا مرتبہ بادشاہ کے اوپر ہے۔ شہنشاہ کا عہدہ بادشاہ یا شاہ سے بڑا ہوتا ہے۔ عام طور پر یہ دونوں ایک ہی جیسے ہوتے ہے لیکن کچھ باتیں شہنشاہ اور بادشاہ کو مختلف بناتی ہے اور وہ بات یہ کہ بادشاہ صرف ایک ہی ملک یا ریاست پر حکومت کرتا ہے حالانکہ شہنشاہ وہ ہوتا ہے جو ایک سے زیادہ یا ملکوں کی مجموعہ پر حکومت کرتا ہے اکیلا۔ جو زیر شہنشاہ علاقہ ہوتا ہے اسے سلطنت اور جو زیر بادشاہ علاقہ ہوتا ہے اسے مملکت کہا جاتا ہے۔

### سادہ مفہوم

بادشاہ کا مملکت اور شہنشاہ کا سلطنت پر قابو ہوتی ہے۔ ہر شہنشاہ ایک بادشاہ ہوتا ہے لیکن ہر بادشاہ ایک شہنشاہ نیہں ہوتا جیسے ہر رسول ایک نبی ہوتا ہے لیکن ہر نبی ایک رسول نہیں ہوتا،اور اسی طرح ہر پولیس ایک انسان ہوتا ہے لیکن ہر انسان ایک پولیس نہیں ہوتا۔

شہنشاہوں کا فہرست
-----------------

### ایشیائی شہنشاہان

شاہانِ ایران، ترکی، قفقاز، برصغیر و افغانستان اور اشرافیہ کے مراتب| A sultan's turban helmet |
| بادشاہ / شہنشاہ
پادشاہ
شاہ / شہنشاہ
سلطان
سلطانہ |
| شاہی شہزادہ
مرزا
شاہ / شہزادہ
سلطان زادہ |
| اشرافیہ
بیگ
میرزا
نواب
وزیر
پاشا |
| شرفا کا شہزادہ
صاحب زادہ
بیگ زادہ
نوابزادہ |
| شاہی خاندان
داماد (عثمانی لقب) |
| حکومتی
لالا
آغا
اتابک
خزانے دار |
| * د
* ب
* ت
 |

* بابر
* شیرشاہ سوری
* چنگیز خان
* تیمور
* اکبر
* اورنگزیب
* سمراٹ
**شاندارلی علی پاشا** (وفات: 18 دسمبر 1406ء) چھٹے وزیراعظم سلطنت عثمانیہ تھے۔ شاندارلی کا تعلق شاندارلی خاندان سے تھا جو سلطنت عثمانیہ کے ابتدائی زمانہ میں با اثر ترین خاندان تھا۔ شاندارلی علی پاشا 1387ء سے 1406ء تک طویل عرصہ یعنی 19 سال تک وزیر اعظم سلطنت عثمانیہ رہے۔ علی پاشا سلطان نے 2 سال سلطان مراد اول، 13 سال سلطان بایزید اول اور 4 سال سلیمان چلبی کے ادوارِ حکومت میں بحیثیت وزیر اعظم سلطنت عثمانیہ وزارت کی۔ علی پاشا نے 1402ء میں عثمانی زمانہ تعطل کا زمانہ بھی دیکھا، وہ عثمانی زمانہ تعطل (1402ء– 1413ء) کے پہلے وزیر اعظم تھے۔

سوانح
-----

شاندارلی علی پاشا شاندارلی خاندان سے تعلق رکھتے تھے۔ 22 جنوری 1387ء کو سلطان مراد اول نے علی پاشا کو اُن کے والد شاندارلی خلیل پاشا کبیر کی وفات کے بعد وزیر اعظم مقرر کیا اور اِس عہدہ پر علی پاشا اپنی وفات تک یعنی 18 دسمبر 1406ء تک فائز رہے۔ علی پاشا شاندارلی ابراہیم پاشا کبیر کے بھائی تھے جو مستقبل میں وزیراعظم سلطنت عثمانیہ بنے۔ 1388ء میں فتح بلغاریہ اور دبروجہ کی مہمات میں علی پاشا عثمانی فوج کے سربراہ تھے۔ 1389ء میں سلطان بایزید اول نے **پاشا** کا خطاب دیا۔

1396ء میں علی پاشا جنگ نکوپولس میں روم ایلی سپاہی دستوں کے بھی سربراہ تھے۔ 1402ء میں عثمانی زمانہ تعطل کا آغاز ہوا تو علی پاشا بورصہ چلے گئے جہاں وہ سلیمان چلبی کے دربار سے وابستہ ہو گئے اور بحیثیت وزیراعظم سلطنت عثمانیہ اپنے فرائض سر انجام دیتے رہے۔ چار سال بعد بورصہ میں 18 دسمبر 1406ء کو علی پاشا نے وفات پائی اور ازنیق، بورصہ میں اپنے والد شاندارلی خلیل پاشا کبیر کے پہلو میں دفن کیے گئے۔ مؤرخین علی پاشا کو عثمانی وزرائے اعظم میں بہترین کردار اور اخلاق کی حامل شخصیت گردانتے ہیں۔

وجہ شہرت
--------

علی پاشا کی وجہ شہرت اُن کی تعمیر کردہ سبز مسجد (ازنیق) ہے جو بورصہ میں واقع ہے، مسجد کی تعمیر 1378ء میں شروع ہوئی اور 1392ء میں تکمیل کو پہنچی۔ علی پاشا بورصہ کے شہری نہیں تھے مگر بورصہ کے مقامی لوگوں کی حمایت کی خاطر وہ بورصہ میں تعمیرات میں مشغول رہے۔ علاوہ ازیں شہر سیرس اور شہر گلیبولو ان کی فتوحات ہیں جن سے وہ عثمانی دائرہ اقتدار میں شامل ہو گئے۔

حوالہ جات
---------



| سیاسی عہدے
 |
| --- |
|
| ماقبل شاندارلی خلیل پاشا کبیر |  **وزیراعظم سلطنت عثمانیہ** 22 جنوری 1387ء– 18 دسمبر 1406ء | مابعد امام زادہ خلیل پاشا |
**شیدا چینی** (1931-2015) چینی نژاد اردو شاعر یونگ وانگ لیو کا تخلص تھا۔ وہ پیشے سے دندان ساز تھے مگر اردو شاعری کا بڑا ذوق رکھتے تھے۔

ابتدائی حالات زندگی
-------------------

شیدا کی پیدائش ایک غریب چینی نژاد خاندان میں 1931ء میں کولکاتا شہر(اس زمانے میں کلکتہ) میں ہوئی تھی۔ تلاش روزگار میں ان کے والدین جمشید پور آ گئے۔ شدید غریبی کی وجہ سے لوئی کا داخلہ ایک اردو ذریعۂ تعلیم کے اسکول میں کیا گیا۔

شاعری کا آغاز
-------------

1946 میں ڈھاکہ جاری ہونے والے اردو رسالے *ندا* نے شیدا پہلی نظم شائع کی۔ اس کے بعد سے وہ مسلسل شاعری کرتے گئے اور کئی مشاعروں میں بھی حصہ لیتے رہے۔

1962 کی جنگ میں چین کی مخالفت
-----------------------------

نسلاً چینی ہونے کے باوجود شیدا نے **مزدور آواز** کے عنوان سے ایک نظم لکھ کر 1962ء کی بھارت-چین جنگ میں چین کے کردار کی مخالفت کی تھی۔

مجموعہ کلام
-----------

شیدا نے اپنے مجموعہ کلام کو **لکیروں کی صدا** کے عنوان سے شائع کیا تھا۔

اعزازات
-------

شیدا کو اپنے کلام کے لیے *فراق گورکھپوری ایوارڈ* اور *انجمن ترقی اردو کے خصوصی ایوارڈ* سے نوازا گیا تھا۔

عملی زندگی
----------

عملی زندگی میں شیدا **ڈاکٹر یونگ وانگ لیو** کے نام سے ایک مشہور دندان ساز تھے۔

انتقال
------

شیدا کا نتقال 7 مارچ 2015ء کو ہو گیا۔

حوالہ جات
---------

1. 1 2 3 4 5  The Telegraph - Calcutta : Jamshedpur
2. 1 2 3 4  City bids tearful adieu to Shaida Chini

خارجی روابط
-----------

* پہلا چینی شاعرآرکائیو شدہ (Date missing) بذریعہ ittaleem.com (Error: unknown archive URL)
* شیدا چینی، اردو محفل[*مردہ ربط*]
بلوچ ریپبلکن آرمی (بی آر اے) بلوچستان میں مسلح‌کارروائیاں کرنے والی علیحدگی پسند تنظیم ہے۔ اس کی زیادہ تر کارروائیاں ضلع ڈیرہ بگٹی، ضلع جعفر آباد اور ضلع نصیر آباد تک محدود ہیں تاہم تنظیم نے کوئٹہ میں بھی کئی کارروائیوں کی ذمہ داری قبول کی ہے۔ اس تنظیم کی کارروائیوں میں ‌2006ء میں نواب اکبر بگٹی کی ہلاکت کے بعد تیزی آئی۔ بی آر اے سیکورٹی فورسز کے قافلوں اور چوکیوں پر حملوں کے علاوہ گیس پائپ لائن، بجلی کے ٹاور اور دیگر قومی تنصیبات کو نشانہ بنانے کی درجنوں کارروائیوں کی ذمہ داریاں قبول کرچکی ہیں۔

اہم مسلح کارروائیاں
-------------------

* بی آر اے نے جولائی 2009ء میں ڈیرہ بگٹی سے متصل ضلع نصیرآباد کی تحصیل چھتر میں کام کرنے والے گیارہ مقامی مزدوروں کو اغواء کیا اور بعد میں مغویوں کی بازیابی کے لیے جانے والے قانون نافذ کرنے والے اداروں کے 20 سے زائد اہلکاروں کو بھی یرغمال بنا لیا جن کی رہائی کے بدلے تمام لاپتہ اور جیلوں میں مقید بلوچوں کی رہائی کا مطالبہ کیا گیا۔ مطالبہ تسلیم نہ ہونے پر تنظیم نے ان تمام یرغمالی اہلکاروں کو بے دردی سے قتل کیا ۔ تاہم مغوی مزدوروں کو رہا کر دیا۔ یہ اس تنظیم کی اب تک سب سے بڑی کارروائی ہے ۔

تنظیم کا سربراہ
---------------

بی آر اے کے ترجمان سرباز بلوچ ہیں اور عام تاثر ہے کہ اس تنظیم کی سربراہی براہمداغ بگٹی کر رہے ہیں۔ نواب اکبر بگٹی کی ہلاکت کے بعد برہمداغ نے مسلح جدوجہد شروع کی اور وہ اپنے قبیلے کے متعدد افراد کے ہمراہ اِن دنوں افغانستان میں مقیم ہیں۔ اس تنظیم کے زیادہ تر کارندے بگٹی قبائلی ہیں۔

IN Baluchistan there is Punjabi's have got dead.their lands, houses became worthless. A lot of punjabis are dead in target killing and bomb blast by so called Bloch nationals which are rebellions. The Baloch are beating about the bush and they are killing inocent peoples which are having trades like Barber, messon , shopekeeper, govenment servants, students etc

متعلقہ مضامین
-------------

* بلوچ لبریشن یونائیٹڈ فرنٹ
* بلوچ لبریشن آرمی

حوالہ جات
---------

1. ↑  "ڈیلی ڈان کراچی،گیارہ اگست2009ء". 27 اکتوبر 2010 میں اصل سے آرکائیو شدہ. اخذ شدہ بتاریخ 17 دسمبر 2009.  الوسيط `|url-status=` تم تجاهله (معاونت)
2. ↑  "نہ سچائی کمیشن بنا، نہ بازیابی ہوئی، بی بی سی اردو، دس فروری 2009ء". 15 فروری 2009 میں اصل سے آرکائیو شدہ. اخذ شدہ بتاریخ 15 فروری 2009.  الوسيط `|url-status=` تم تجاهله (معاونت)
اہل تشیع کے یہاں **تلوار زنی** یا **قمہ زنی** یا **تطبیر** عزاداری میں ایک رسم کا نام ہے۔ اس عمل کے دوران عزادار چھریوں یا زنجیروں سے اپنے آپ کو زخمی کرتے ہیں تاکہ خون نکل آئے۔ تلوار زنی عام طور پر محرم الحرام اور صفر المظفر میں کی جاتی ہے۔ 

n بحرین میں عزادارن تطبیر کرتے ہوِے۔ 2011ء

فتوے
----

شیعہ علما میں تلوار زنی کا مقابلہ ہوا ہے۔ اگرچہ کچھ روایت پسند علما مومنوں کو تلوار زنی میں ملوث ہونے کی اجازت دیتے ہیں ، لیکن جدیدیت پسند علما اسے ناقابل فہم سمجھتے ہیں کیونکہ یہ خود کو نقصان پہنچانے والا سمجھا جاتا ہے ، اس طرح اسلام میں حرام ہے۔  بیشتر مذہبی حکام امام حسین اور ان کے حامیوں کی طرف سے جنگ کربلا کے دوران ہونے والی تکلیف دہ اموات سے متعلقہ طریقوں کے طور پر ہر طرح کے خود بخود اور خون خرابے سے وابستہ ہیں۔ 

 ابو القاسم الخوئی کا فتویٰ تحیر پر تحریر: آیت اللہ اسحاق الفیض

خامنہ ای کا فتوی
----------------

آیت اللہ سید علی تلوار زنی کو حرام قرار دیتے ہیں۔ ان کے نظریہ کے مطابق اس سے دین اسلام بدنام ہوتا ہے۔

حوالہ جات
---------

1. ↑  Monsutti، Alessandro؛ Naef، Silvia؛ Sabahi، Farian (2007). *The Other Shiites: From the Mediterranean to Central Asia*. Peter Lang. صفحات 146–. ISBN 978-3-03911-289-0. اخذ شدہ بتاریخ 30 ستمبر 2015.
2. ↑  Tabbaa, Yasser؛ Mervin, Sabrina (28 July 2014). *Najaf, the Gate of wisdom*. UNESCO. صفحات 154–. ISBN 978-92-3-100028-7.
3. ↑  فتوی تلوار زنی ناشر از موسسئہ راہ اسلام
4. ↑  "Tatbir is a wrongful and fabricated tradition: Imam Khamenei". *Khamenei.ir* (بزبان انگریزی). 2016-10-07. اخذ شدہ بتاریخ 10 مئی 2019.